Lucas se suster sê jammer oor gedenksteen by V’baai | Netwerk24
Deur Jackie Kruger 23 Januarie 2020 06:17
Die gedenksteen vir Lucas Maree op die rotse by Victoriabaai. Foto: Jackie Kruger
Maree, wat onder meer bekend was vir sy trefferliedjie “Victoriabaai”, is in 2011 aan kanker dood. Die liedjie se woorde en ’n foto van hom kan onder meer op die gedenksteen op die rotse by die uitkykpunt gesien word. Sy as is ook by Victoriabaai gestrooi.
Janse van Vuuren sê sy het nie aan die gedenksteen as ’n grafsteen gedink nie.
“Die woorde van die liedjie is so mooi dat ek gedink het dit sou wonderlik wees om dit met Victoriabaai se vakansiegangers te deel.
“Ek het die ATKV gevra of hulle dalk sou belangstel om die gedenksteen te verwyder en aan te wend na goeddunke. Ek vra net ’n redelike sperdatum waarin ek kan reël dat die steen ongeskonde geskuif kan word.”
Volgens haar was die inisiatief om die gedenksteen daar op te rig haar eie, en het haar skoonsuster, Ilse Maree, (Lucas se vrou) en haar kinders geen aandeel in die besluit gehad nie. “My ouers en my broer se as is daar gestrooi. My broer het ‘Victoriabaai’ vir my ma geskryf, dus het dit vir my baie sentimentele waarde. Ek vra nogmaals om verskoning.”
My ouers en my broer se as is daar gestrooi. My broer het ‘Victoriabaai’ vir my ma geskryf, dus het dit vir my baie sentimentele waarde. Ek vra nogmaals om verskoning.
Mense het in 2019 reeds gekla dat die rotse in die see by Victoriabaai al hoe meer soos ’n “kerkhof” lyk weens al hoe meer gedenktekens en -stene vir afgestorwenes wat daar opgerig word, en kissies met as daarin wat op die rotse neergesit word.
Ander mense het weer gevoel die kissies en gedenktekens doen niemand skade nie.
Verlede week het die George Herald berig belanghebbendes het in Desember ’n vergadering gehou waar daar besluit is dat daar gepoog moet word om die gedenktekens en kissies te verwyder.
Meer oor: René Janse Van Vuuren | Lucas Maree | Gedenksteen
Vicbaai ‘soos kerkhof met al die kissies as en stene’
Kissies op rotse by Victoriabaai dalk verwyder